送陈小庭之庐山
吴草庐 (Yuan)
匡庐几千仞崔嵬，上有天仙相往来。我欲游之未遐远，君今往矣何时回。我游我意亦无他，君游君意还如何。岂为昔人诗句好，岂为其间僧舍多。天地升在最高顶，谷帘界天直下悬银河。我观此水注湖注东注入海，复随海日腾涌上天偏飞洒。飞洒浩浩荡荡无尘界，万生活动增姿态。流转无穷万万载，更万万载，匡庐山不改。